Sisukord

# Kõverate joonistamine

Kõvera tööriist võimaldab joonistada ühest või mitmest kõverast koosneva kõverjoone. Iga Bézier' kõvera lõik on määratud kahe andmepunktiga (otspunktid) ja ühe või kahe juhtpunktiga (pidemed), mida saab kõvera korrigeerimiseks lohistada. Juhtpunkt ja andmepunkt on ühendatud juhtjoonega. Juhtpunkti liigutamine veab kõverat kaasa ja muudab niiviisi kõvera kuju.

Juhtpunktid on nähtavad ainult režiimis "Punktide redigeerimine". Juhtpunkte tähistavad ringid, andmepunkte ruudukesed. Alguspunkt on pisut suurem kui teised andmepunktid.

Bézier' kõverate lõike ja sirglõike saab ühendada keerulisemate Bézier' kõverate tekitamiseks. Külgnevate lõikude ühendamiseks saab kasutada kolme erinevat üleminekuefekti:

- Sümmeetrilisest andmepunktist kummalgi pool on kõvera kõverus ühesugune ja punkti suubuvad juhtjooned on ühel sirgel.

- Sujuva andmepunkti puhul võib joone kõverus kummalgi pool punkti olla erinev.

- Nurgapunktil on üks või kaks sõltumatut juhtjoont. Ühe poole juhtjoone muutmine ei mõjuta teist poolt.

## Kõvera tööriista kasutamine

1. Ava joonistusribalt kõverate tööriistariba ja vali kõvera tööriist.

2. Klõpsa kohas, kust soovid kõverat alustada, ja lohista kõvera kulgemise suunas. Suunda tähistab juhtjoon.

   Suuna piiramiseks 45 kraadi kordsete nurkadega tuleb lohistamise ajal all hoida klahvi Shift.

3. Vabasta hiirenupp kohas, kuhu soovid paigutada esimest juhtpunkti.

4. Vii kursor kohta, kus soovid kõvera lõiku lõpetada. Kõver järgib kursorit.

5. Tee üht järgnevast:

- Joone lõpetamiseks klõpsa kohas, kuhu soovid paigutada selle lõpp-punkti.

  Suletud kujundi loomiseks tuleb topeltklõps teha joone algpunktil.

- Andmepunkti lisamiseks klõpsa ja vabasta hiirenupp. Järgmise lõigu joonistamiseks liiguta kursorit.

- Sujuva andmepunkti lisamiseks klõpsa ja lohista suvalises suunas.

## Vabakäejoone tööriista kasutamine

1. Ava joonistusribalt kõverate tööriistariba ja vali vabakäejoone tööriist.

2. Klõpsa kohas, kus soovid joont alustada, ja hoia hiirenuppu all.

3. Joonista vabakäejoon, nagu kasutaksid pliiatsit.

4. Joone lõpetamiseks vabasta hiirenupp.

Sarnased teemad

Kõverate redigeerimine

Bittrasterkujutiste teisendamine vektorgraafikaks

Tasapinnaliste objektide teisendamine kõverateks, hulknurkadeks ja ruumilisteks objektideks

Tähemärkide teisendamine joonistusobjektideks