Sisukord

# Arvude vormindamine tekstina

LibreOffice Calcis saab arve vormindada tekstina. Ava lahtri või lahtrivahemiku kontekstimenüü ja vali Vormida lahtrid - Arvud. Seejärel vali loendist Kategooria väärtus "Tekst". Vormindatud vahemikku edaspidi sisestatavaid arve tõlgendatakse tekstina. Need "arvud" kuvatakse vasakjoondatuna, sarnaselt muu tekstiga.

Kui oled lahtritesse juba tavalised arvud sisestanud ja pärast määranud lahtrite vorminguks "Tekst", jäävad arvud arvudeks. Neid ei teisendata tekstiks. Tekstina vormindatud arvudeks muutuvad ainult hiljem sisestatud või hiljem redigeeritud arvud.

Kui soovid arvu kohe tekstina sisestada, lisa selle ette ülakoma ('). Näiteks aastaarvude kasutamiseks veerusiltidena tuleks sisestada '1999, '2000 ja '2001. Ülakoma pole lahtris nähtav: see annab üksnes rakendusele teada, et sisestatud väärtust tuleks käsitleda tekstina. Sellest on abi näiteks juhul, kui sisestad nulliga (0) algava telefoninumbri või sihtnumbri, kuna tavaliste arvuvormingute korral eemaldatakse numbrijada algusnull (0).

Sarnased teemad

Teksti teisendamine arvudeks

Nullidega algavate arvude sisestamine

Vormindus - Lahtrid - Arvud

Komakohtadega arvude vormindamine